**Greta Gerwig** (s. 4. elokuuta 1983 Sacramento, Kalifornia) on yhdysvaltalainen näyttelijä, elokuvaohjaaja ja -käsikirjoittaja. Hän nousi tunnettuuteen niin sanotuista "mumblecore"-elokuvista, joka on indie-elokuvien realistiseen ilmaisuun pyrkivä, improvisatorinen pienen budjetin alalaji. Hän toimi niissä sekä näyttelijänä että yhtenä käsikirjoittajista ja ohjaajista. 

Hän esitti päärooleja independent-elokuvissa kuten Whit Stillmanin *Damsels in Distress* (2011) ja Noah Baumbachin *Frances Ha* (2012), jossa hän toimi myös yhtenä käsikirjoittajana. Gerwig ja Baumbach ovat aviopari ja työskentelevät myös paljon yhdessä.

Gerwigin esikoisohjaus *Lady Bird* (2017) palkittiin parhaan musikaali- tai komediaelokuvan Golden Globella ja se sai myös viisi Oscar-ehdokkuutta mukaan lukien Gerwigin ehdokkuudet parhaasta ohjauksesta ja alkuperäisestä käsikirjoituksesta. Gerwig on viides nainen, joka on saanut parhaan ohjauksen Oscar-ehdokkuuden. Gerwigin toinen ohjaus *Pikku naisia* (2019) oli sovitus Louisa May Alcott 1800-luvun samannimisestä romaanista.

Vuonna 2023 sai ensi-iltansa Barbie-nukkeen perustuva fantasia- ja komediaelokuva *Barbie*, jonka Gerwig on ohjannut ja lisäksi käsikirjoittanut miehensä Noah Baumbachin kanssa. Elokuva sai positiivisen vastaanoton kriitikoilta ja on tuottanut maailmanlaajuisesti yli miljardi dollaria. Gerwig on historian ensimmäinen naisohjaaja, jonka elokuva on tuottanut yli miljardi euroa.

Valikoitu filmografia
---------------------

* *Hannah Takes the Stairs* (2007, myös toisena käsikirjoittajana)
* *Nights and Weekends* (2009, myös toisena käsikirjoittajana ja ohjaajana)
* *Damsels in Distress* (2011)
* *To Rome with Love* (2012)
* *Frances Ha* (myös käsikirjoitus, 2012)
* *Lola Versus* (2012)
* *Jackie* (2016)
* *Vuosisadan naiset* (*20th Century Women*, 2016)
* *Lady Bird* (ohjaus ja käsikirjoitus, 2017)
* *Pikku naisia* (ohjaus ja käsikirjoitus, 2019)
* *Barbie* (ohjaus ja käsikirjoitus, 2023)

Lähteet
-------

1. ↑  Lehtonen, Veli-Pekka: "Toivon että olisin enemmän kirjoittaja kuin näyttelijä", sanoo tulevaisuuden suureksi filmitähdeksi povattu Greta Gerwig HS:n haastattelussa.  *Helsingin Sanomat*, 20.10.2013. (vain tilaajille).
2. ↑  Rothenberg, Eva: ‘Barbie’ makes history with $1 billion at the box office *cnn.com*.  6.8.2023. CNN. Viitattu 6.8.2023. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Greta Gerwig**.
* Greta Gerwig Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Yhdysvallat
* Tšekki
* Korea
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Greta Gerwig